Diari Oficial de la Generalitat Valenciana


Sumari del DOGV 7757, del 11-04-2016 (2016/2067)

RESOLUCIÓ de 10 de març de 2016, de la Conselleria d'Hisenda i Model Econòmic, per la qual s'autoritza generar crèdit en el capítol 2 del programa 323.10, Igualtat de Gènere, de la Vicepresidència i Conselleria d'Igualtat i Polítiques Inclusives, per ingressos finalistes no previstos per un import de 449.741 euros. Expedient número 16.001/16-009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2067


Data del document
:   10-03-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 de març de 2016, de la Conselleria d'Hisenda i Model Econòmic, per la qual s'autoritza generar crèdit en el capítol 2 del programa 323.10, Igualtat de Gènere, de la Vicepresidència i Conselleria d'Igualtat i Polítiques Inclusives, per ingressos finalistes no previstos per un import de 449.741 euros. Expedient número 16.001/16-009.  
 [2016/2067]  
La Llei Orgànica 1/2004, de 28 de desembre, de Mesures de Protecció Integral contra la Violència de Gènere, estableix en l'article 19 el dret, tant de les dones víctimes de violència de gènere com dels menors que es troben sota la pàtria potestat o guàrdia i custòdia de la persona agredida, a una assistència social integral que serà prestada per les comunitats autònomes i corporacions locals, sense perjudici de les aportacions que, per a aquesta finalitat, realitze l'Administració General de l'Estat.  
Per l'Acord del Consell de Ministres de 29 de maig de 2015, es van formalitzar els criteris de distribució, així com la distribució resultant entre les comunitats autònomes i les ciutats amb estatut d'autonomia, del crèdit de 4.180.000 euros per al desenvolupament de programes i la prestació de serveis que garantisquen el dret a l'esmentada assistència social integral, i d'un altre d'1.000.000 d'euros per a programes de millora de la coordinació i posada en marxa de plans personalitzats, dels quals es van assignar a la Comunitat Valenciana un total de 449.741 euros amb la següent distribució:  
- 249.986 per a assegurar l'assistència integral a dones víctimes d'aquesta violència.  
- 138.035 per a l'assistència psicosocial a menors exposats a violència de gènere.  
- 61.720 per a coordinació i posada en marxa de plans personalitzats.  
Durant 2015, la Direcció General de l'Institut Valencià de les Dones i la Igualtat de Gènere, si bé va dur a terme, a càrrec de fons propis, actuacions que encaixaven en els projectes a finançar pels esmentats fons finalistes que permeteren la seua justificació, va considerar mes convenient, ateses les dates de la recepció dels fons, ajornar la seua generació a 2016, generació que ara proposa la Vicepresidència i Conselleria d'Igualtat i Polítiques Inclusives, amb destinació al capítol 2 del programa 323.10, Igualtat de Gènere.  
En conseqüència, i en virtut del que disposen els articles 18 i 20 de la Llei 11/2015, de Pressupostos de la Generalitat per a 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza l'augment del pressupost d'ingressos en l'aplicació 401.08 «Transferències corrents finalistes de l'Administració de l'Estat. Àrea de Treball i Serveis Socials», per un import de 449.741 euros.  
  
Segon  
S'autoritza l'augment de crèdit al pressupost de despeses, en l'aplicació 11.54.88.396.70.8 per un import de 449.741 euros.  
  
Tercer  
Com a conseqüència de l'import generat es modifiquen, en la FP3 del programa 323.10, les dades relatives a l'aplicació d'ingrés 401.08, que queden establides en els termes següents:  
  
Codi ing. Origen / Destinació del finançament Cap. Línia/Projecte Import  
401.08 Àrea de Treball i Serveis Socials 949.741,00  
 Programa Lluita Contra la Violència de Gènere 4 T6383 500.000,00  
 Programa Assistència Social Integral a Víctimes de Violència de Gènere 2 NA 449.741,00  
  
  
València, 10 de març de 2016.- El conseller d'Hisenda i Model Econòmic: Vicent Soler i Marco.